b'\n_START_ARTICLE_\nSakristija\n_START_PARAGRAPH_\nSakristija (lat. sacer - "svet", slat. sacristia - "nusprostorija uz crkvu") je sporedna crkvena prostorija, u kojoj se \xc4\x8duva sve \xc5\xa1to je potrebno za Svetu misu, poput liturgijske odje\xc4\x87e i sakralnih predmeta (liturgijsko posu\xc4\x91e, posve\xc4\x87eno posu\xc4\x91e (vasa sacra) i vasa non sacra: kale\xc5\xbe, hostija, tanjuri\xc4\x87i, svije\xc4\x87njaci, svije\xc4\x87e, liturgijske knjige i dr.). Sakristija posebice slu\xc5\xbei kao mjesto gdje se klerici; sve\xc4\x87enici, \xc4\x91akoni i ministranti presvla\xc4\x8de prije i poslije bogoslu\xc5\xbeja. O sakristiji se uglavnom brine lai\xc4\x8dka osoba koja poma\xc5\xbee u crkvi i na drugim poslovima, poput zvonjenja. Ponekad se u katoli\xc4\x8dkim crkvama mo\xc5\xbee na\xc4\x87i i druga sakristija koja je namijenjena sa ministrante._NEWLINE_Sakristija je opremljena ormarima u kojima se \xc4\x8duva liturgijska odje\xc4\x87a i ostala oprema. Trezori u kojima se pohranjuju vrijedno liturgijsko posu\xc4\x91e, sudoper i stolovi su tako\xc4\x91er \xc4\x8dest dio sakristijske opreme. Ponekad se na sakristiju nastavlja skladi\xc5\xa1te u kojom se \xc4\x8duvaju rijetko kori\xc5\xa1teni rekviziti a u ve\xc4\x87im crkvama to mo\xc5\xbee biti posebna prostorija._NEWLINE_Razvila se u 10. stolje\xc4\x87u zapadnoj Crkvi iz pastoforija. Sakristija je nastala ujedinjenjem tih dviju prostorija prothesisa i dijakonikona._NEWLINE_Za odr\xc5\xbeavanje sakristije i ostalih crkvenih prostora skrbi se sakristan.'